
Parlamentul  României

Camera  Deputaţilor

Comisia pentru industrii si servicii










Bucureşti, 20.09.2012





                                                 Nr.23/359/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru   completarea Legii gazelor nr. 351/2004, cu modificările şi completările ulterioare, transmisă cu adresa nr. Plx. 808 din 29 noiembrie 2010 şi înregistrată cu nr.23/359 din 2 decembrie 2010;


În raport de conţinutul reglementării, proiectul de lege face parte din categoria legilor ordinare.


În conformitate cu prevederile art. 75 din Constituţia României, republicată, Camera Deputaţilor este Cameră decizională.
VICEPREŞEDINTE,

Dumitru Chiriţă

            Nr.23/359/2010
R A P O R T

asupra propunerii legislative pentru   completarea Legii gazelor nr. 351/2004, cu modificările şi completările ulterioare


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere în fond, cu propunerea legislativă pentru completarea Legii gazelor nr. 351/2004, cu modificările şi completările ulterioare, transmisă cu adresa nr. Plx. 808 din 29 noiembrie 2010 şi înregistrată cu nr.23/359 din 2 decembrie 2010.


Senatul în calitate de primă Cameră sesizată,  a respins propunerea legislativă, în şedinţa din 24 noiembrie  2010.



Această propunere legislativă are ca obiect de reglementare completarea  Legii gazelor nr. 351/2004, cu modificările şi completările ulterioare, astfel încât societăţile administrator ce deţin titlul de parc industrial să poată concesiona serviciul de distribuţie a gazelor naturale pentru terenul aferent parcului, în vederea realizării  de staţii şi reţele proprii de distribuţie pentru consumatorii din incinta acestuia.
Guvernul României, prin punctul de vedere transmis cu adresa 2068 din 9 august 2010, a comunicat că nu susţine adoptarea propunerii legislative.



Consiliul Legislativ a avizat favorabil propunerea legislativă, formulând observaţii şi propuneri care au fost preluate în textul propunerii legislative, aviz transmis cu adresa nr. 735 din 14  iunie 2010.

         Comisia juridică, de disciplină şi imunităţi a avizat favorabil iniţiativa legislativă, aviz transmis cu adresa nr.  Plx. 808/15.12.2010.

         Comisia pentru politică economică, reformă şi privatizare a avizat negativ propunerea legislativă, aviz transmis cu adresa nr. 21/354 din 14.012.2010


În conformitate cu prevederile art.61 din  Regulamentul Camerei Deputaţilor, republicat, cu modificările ulterioare, membrii Comisiei pentru industrii şi servicii au examinat proiectul legislativ în şedinţa din 19 septembrie 2012 şi au hotărât în unanimitate, respingerea acesteia, deoarece prin Legea energiei electrice şi a gazelor naturale nr.123/2012, care a intrat în vigoare la data de 19 iulie 2012, a fost abrogată expres Legea gazelor nr.351/2004, iar iniţiativa legislativă a rămas fără obiect.



La lucrările comisiei au fost prezenţi 23 de deputaţi din totalul de 28 de membri ai comisiei.


În raport de conţinutul reglementării, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

VICEPREŞEDINTE,

Dumitru Chiriţă
Consilier parlamentar,
  Viorica Petraşcu

